Diari Oficial de la Generalitat Valenciana


Sumari del DOGV 204, del 19-11-1984 (1984/803585)

ORDRE de 6 de novembre de 1984, de la Conselleria d'Indústria, Comerç i Turisme sobre horaris comerçials.
---------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/11/06/(1)/dof/vci/html**

### Dades del document

Número de DOGV
:   204

Data del DOGV
:   19-11-1984

Secció del DOGV
:   DISPOSICIONS GENERALS

Número del document
:   1984/803585


Data del document
:   06-11-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 6 de novembre de 1984, de la Conselleria d'Indústria, Comerç i Turisme, sobre horaris comercials.  
Per Real Decret 4199/82 de 29 de desembre' s'aprova l'acord de traspàs de funcions i serveis de l'Estat a la Comunitat Valenciana en matèria de reforma de les estructures comercials i comerç interior, i són assignades les esmentades competències a la Conselleria d?Indústria Comerç i Turisme per Decret 32/83 de 17 de març del Consell de la Generalitat Valenciana.   
D'altra banda, i fins que no es proveesca per Llei de la Generalitat Valenciana la regulació d'horaris comercials en l'àmbit territorial de la Comunitat Valenciana, cal establir el procediment a seguir per a la presentació de sol·licituds d'aquells establiments comercials que, d'acord amb l'article 6 c del Decret 3/76 de 9 de gener, pretenguen d'establir horaris d'obertura anterior a les vuit del mati o de tancament posterior a les nou de la nit, així com aquells que, per causes molt justificades, desitgen modificar l'horari de coincidència legalment establert.   
En atenció d'aquests motius, i d'acord amb les competències adscrites per Decret 32/83 de 17 de març del Consell de la Generalitat Valenciana, aquesta Conselleria d?Indústria, Comerç i Turisme ha disposat:   
Article 1.r  
1. Les sol·licituds per a l'establiment d'horaris comercial als quals es refereix el paràgraf I r de l'article 6 del Decret 3/76 de 9 de gener, quan es tracte de poblacions de més de 50.000 habitants, es dirigiran al Director General de Comerç i Consum de la Conselleria d?Indústria, Comerç i Turisme de la Generalitat Valenciana.   
2. Les esmentades sol·licituds hauran de presentar-s'hi amb una antelació mínima de 20 dies de la data que es pretenga establir el nou horari.   
Article 2.n   
La comunicació a la qual es refereix el paràgraf 2.n de l'article 6 c del Decret 3/76 de 9 de gener la realitzarà l'Alcalde corresponent a la Direcció General de Comerç i Consum de la Conselleria d?Indústria, Comerç i Turisme, en el termini de 3 dies, comptadors des de la data de l'aprovació de la sol·licitud.   
DISPOSICIONS FINALS  
Primera  
Es faculta el Director General de Comerç i Consum per dictar quantes Resolucions siguen necessàries per al desenvolupament i aplicació del que estableix la present Ordre.   
Segona  
La present Ordre entrarà en vigor el dia de la publicació en el Diari Oficial de la Generalitat Valenciana.   
València, a 6 de novembre de 1984.   
El Conseller d?Indústria. Comerç i Turisme.  
SEGUNDO BRU I PARRA


Còpia Permalink ELI